सभी को गुरबाणी, दस्तार से जुड़ना चाहिए: सलोपरी
संगरूर| अकालडिग्री कॉलेज मस्तुआना साहिब में श्री गुरु गोबिंद सिंह जी के प्रकाश पर्व को समर्पित गुरु गोबिंद सिंह स्टडी सर्किल यूनिट द्वारा शैक्षिक सेमिनार करवाया गया। जिसमें मुख्य मेहमान के तौर पर सिखस हैलपिंग सिखस संस्था श्री अमृतसर साहिब के को-आर्डिनेटर सतनाम सिंह पहुंचे। विशेष मेहमान के तौर पर सर्किल के पब्लिक प्रधान लाभ सिंह तीर्थ सिंह जोनल वित्त सचिव शामिल हुए। इस मौके पर मंच संचालन करते हुए सुरिंदरपाल सिंह सदीकी ने मुख्य मेहमानों द्वारा विभिन्न संस्थाओं में कार्य करते शिक्षा के क्षेत्र में दिए गए योगदान संबंधी जानकारी दी। भाई अमृत पाल सिंह पक्खों हजूरी कथा वाचक मस्तुआना साहिब ने सिखस हैलपिंग सिखस संस्था संबंधी जानकारी दी। सतनाम सिंह सलोपरी ने कहा कि सभी को गुरबाणी, दस्तार से जुड़ना चाहिए। उन्होंने संत बाबा अतर सिंह, माता भोली, साहिब सिंह, माता गुजरी के जीवन से प्रेरणा लेकर छात्रों को अपनी शख्सियत संवारने के लिए अवगत किया। इस मौके पर डाॅ. निरपजीत सिंह, प्रो. मनप्रीत कौर, प्रो. रिजबन कौर समेत समूह स्टाफ मौजूद था।
hin_Deva hin_Deva